《喜地山弟归自甘肃》
清代·崇实

既出阴平道，还从塞上来。相看杂悲喜，握手转疑猜。

大地秋风起，边城画角哀。干戈方满目，努力济时才。

作者简介：（?—1876）清满洲镶黄旗人，完颜氏。麟庆子。道光三十年进士。授编修。咸丰间累擢成都将军。同治间曾参与镇压蓝大顺起事及贵州苗民起事。光绪元年调任盛京将军。卒谥文勤。